**მინდოდი, გინდოდი...**

ქალო, მინდოდი, მინდოდი,

ფარავანსავით ვიწოდი,

მაინც შორიშორ ვიდოდი,

ერთი რამ კი არ ვიცოდი:

თურმე შენც გულით გინდოდი,

თურმე ჩემსავთ იწოდი,

მაინც შორიშორ ხვიდოდი.

რა გექნა... არც შენ იცოდი!

. . . ასე შორიშორ ვიდოდით,

ასე შორიშორ ვიწოდით,

ქალო, მინდოდი, გინდოდი,

ვაიმე, რომ არ ვიცოდით!

. . . წუთისოფელი ასეა

გული ტრფობისთვის მზად არი,

ბევრსა ჰკლავს ბევრის სურვილი,

მაგრამ გაგება სად არი?

1956 წ.